ddrg/super_eurlex huggingface dataset:
(5)

Idet flere af de EU-retsakter, der er opført i tillæg XVII-3 (Regler for telekommunikationstjenester), tillæg XVII-4 (Regler for post- og kurertjenester) og tillæg XVII-5 (Regler for international søtransport) til bilag XVII til aftalen, er blevet ændret eller ophævet siden paraferingen af teksten til aftalen den 30. marts 2012, er det nødvendigt at ændre disse tillæg og tilpasse visse frister for at tage hensyn til de fremskridt, der allerede er gjort i forbindelse med Ukraines tilnærmelse af dets lovgivning til EU-retten.
(10)

EA hævdede endvidere, at Kommissionen ikke sikrede, at EA blev gjort bekendt med indholdet af disse anmodninger og derfor tilsidesatte sin forpligtelse til at sikre, at alle parter havde adgang til de samme oplysninger rettidigt. EA gjorde navnlig gældende, at anmodningerne enten var indgivet på et sent tidspunkt eller var vage, uden henvisning til artikel 14, stk. 4, og ikke var underbygget af dokumentation. På dette grundlag hævdede EA, at Kommissionens mangel på god forvaltning udelukkede parterne fra muligheden for at tilbagevise visse ansøgeres påstande og således gav sidstnævnte en fortrinsstilling. EA hævdede endvidere, at anmodningerne om suspension skulle have været indgivet til »klageinstansen« for at afgøre, om de opfyldte kriterierne for undersøgelse. På dette grundlag hævdede EA, at den blev behandlet på en diskriminerende måde i strid med artikel 19, stk. 2, da den ikke havde kendskab til anmodningerne.
(1)

I slutningen af februar 2019 besluttede de gambiske myndigheder ensidigt at indføre et moratorium for alle tvangsmæssige tilbagesendelsesoperationer, hvilket forhindrede effektive tilbagesendelser i det meste af 2019. Efter ophævelsen af moratoriet i januar 2020 er medlemsstaterne stødt på gentagne hindringer, som Gambia har indført for tilrettelæggelsen og gennemførelsen af tilbagesendelsesoperationer. Variationer i graden af Gambias samarbejde har ligeledes hæmmet alle faser af tilbagesendelsesprocessen, herunder i forbindelse med anvendelsen af den gældende gode praksis og andre operationelle ordninger, der tidligere er aftalt mellem Unionen og Gambia. Den 6. april 2021 tilkendegav de gambiske myndigheder, at landet indtil videre ikke var i stand til at modtage tilbagesendte personer, og i juni 2021 bekræftede de, at der eksisterer et »moratorium for tvangsmæssig tilbagesendelse eller hjemsendelse indtil efter valget i december«.
(6)

Ifølge Tyskland er handel med kvoter meget sårbar over for momssvig. Handel med kvoter for brændstofemissioner under BEHG kan udnyttes til svigagtige formål på samme måde som under EU ETS. Emissionskvoter kan hurtigt, gentagne gange og nemt udveksles. Det er derfor meget vanskeligt for myndighederne at opdage sådanne ændringer af ejerskabet og at sikre, at der opkræves et passende afgiftsbeløb. Køberen af kvoterne kunne som afgiftspligtig person med fradragsret fradrage den påløbne moms uden sælgerens forudgående betaling af den fakturerede omsætningsafgift til skattemyndighederne. Navnlig forhindrer »forsvundne forhandlere« i forsyningskæden, som hurtigt forsvinder eller ikke har aktiver, den unddragne afgift i at blive opkrævet af myndighederne, hvilket har en negativ indvirkning på budgettet. For at afhjælpe tabet af offentlige indtægter har Tyskland anmodet om tilladelse til at fravige artikel 193 i direktiv 2006/112/EF for at indføre ordningen om omvendt betalingspligt med hensyn til overførsel af emissionskvoter.
RÅDETS AFGØRELSE (EU) 2021/1787

af 5. oktober 2021

om den holdning, der skal indtages på Den Europæiske Unions vegne i Det Internationale Kornråd til ændringen af definitionen af »korn« i henhold til konventionen om kornhandel af 1995

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,

under henvisning til forslag fra Europa-Kommissionen, og

ud fra følgende betragtninger:

Den 14. maj 2021 foreslog sekretariatet for Det Internationale Kornråd at tilføje bælgfrugter til definitionen af »korn« i henhold til konventionens artikel 2, nr. 1), litra e), med virkning fra den 1. november 2021. Ifølge dette forslag skal »linser, tørrede ærter, kikærter, tørrede bønner og andre bælgfrugter og produkter fremstillet heraf medtages i definitionen af »korn» i henhold til artikel 2, nr. 1), litra e), i konventionen om kornhandel af 1995«.

VEDTAGET DENNE AFGØRELSE:

Artikel 1

Den holdning, der skal indtages på Unionens vegne i Det Internationale Kornråd, er at stemme for ændringen af artikel 2, nr. 1), litra e), i konventionen om kornhandel ved at tilføje bælgfrugter til definitionen af »korn« i overensstemmelse med det forslag, der er fremsendt af sekretariatet for Det Internationale Kornråd den 14. maj 2021.
(7)

Hver tilladelse, der er indrømmet i henhold til artikel 19, stk. 2, i direktiv 2003/96/EF, skal være strengt tidsbegrænset. For at give kommunen Campione d'Italia en tilstrækkelig grad af sikkerhed bør tilladelsen gives for en periode på seks år. For ikke at underminere den fremtidige udvikling af de eksisterende retlige rammer bør det dog fastslås, at denne tilladelse, hvis Rådet med henvisning til artikel 113 i traktaten om Den Europæiske Unions funktionsmåde indfører et ændret generelt system for beskatning af energiprodukter, som denne tilladelse ikke vil være tilpasset til, ophører med at finde anvendelse på den dato, hvor disse generelle regler træder i kraft.
(2)

I henhold til handels- og samarbejdsaftalens artikel 494 blev Unionen og Det Forenede Kongerige (»parterne«) enige om at samarbejde med henblik på at sikre, at fiskeriet efter fælles bestande i deres farvande er miljømæssigt bæredygtigt på lang sigt og bidrager til at opnå økonomiske og sociale fordele, samtidig med at uafhængige kyststaters rettigheder og forpligtelser, som de udøves af parterne, respekteres fuldt ud. Begge parter tilslutter sig målsætningen om at udnytte fælles bestande på et niveau, der fastholder og gradvist genopretter populationerne af befiskede arter til over det biomasseniveau, der kan give det maksimale bæredygtige udbytte (MSY).
Den 8. maj 2021 anerkendte stats- og regeringscheferne på det sociale topmøde i Porto den europæiske søjle for sociale rettigheder som et grundlæggende element i genopretningen, idet de bemærkede, at gennemførelsen heraf vil styrke Unionens indsats i retning af en digital, grøn og retfærdig omstilling og bidrage til at opnå opadgående social og økonomisk konvergens og tackle demografiske udfordringer. De understregede, at den sociale dimension, den sociale dialog og aktiv inddragelse af arbejdsmarkedets parter er afgørende for en social markedsøkonomi med høj konkurrenceevne. De fandt, at handlingsplanen giver nyttig vejledning om gennemførelsen af den europæiske søjle for sociale rettigheder, herunder inden for beskæftigelse, færdigheder, sundhed og social beskyttelse. De så positivt på Unionens nye overordnede mål for 2030 om beskæftigelse (78 % af befolkningen i alderen 20-64 år bør være i beskæftigelse), færdigheder (60 % af alle voksne bør deltage i efteruddannelse hvert år) og nedbringelse af antallet af fattige (med mindst 15 millioner, herunder fem millioner børn) samt den reviderede sociale resultattavle, som vil bidrage til at overvåge fremskridtene hen imod gennemførelsen af principperne i den europæiske søjle for sociale rettigheder som led i den politiske koordineringsramme inden for rammerne af det europæiske semester. Desuden bemærkede de, at i takt med at Europa gradvist kommer videre efter covid-19-pandemien, vil prioriteten være at gå fra at beskytte til at skabe job og forbedre jobkvaliteten, og de understregede, at gennemførelsen af principperne i den europæiske søjle for sociale rettigheder vil være afgørende for at sikre skabelsen af flere og bedre job for alle inden for rammerne af en inklusiv genopretning. De understregede deres engagement i sammenhold og solidaritet, hvilket også betyder, at der skal sikres lige muligheder for alle, og at ingen lades i stikken.

De bekræftede, at de som fastsat i Det Europæiske Råds strategiske dagsorden 2019-2024 er fast besluttede på fortsat at udbygge gennemførelsen af den europæiske søjle for sociale rettigheder på EU-plan og nationalt plan under behørig hensyntagen til de respektive beføjelser samt nærhedsprincippet og proportionalitetsprincippet. Endelig understregede de betydningen af nøje at følge, herunder på højeste niveau, de fremskridt, der er gjort hen imod gennemførelsen af den europæiske søjle for sociale rettigheder og Unionens overordnede mål for 2030.
(3)

Kommissionen offentliggjorde en indkaldelse af interessetilkendegivelser med henblik på udvælgelse af topdomæneadministratoren for .eu (2021-026011) i Den Europæiske Unions Tidende den 1. marts 2021, hvori organisationer med interesse i at varetage ansvaret for at organisere, administrere og forvalte topdomænet .eu, blev opfordret til at indsende ansøgninger.
(1)

Det Europæiske Råd har ved flere lejligheder givet udtryk for, at der er behov for at styrke og udvide Erasmus+-programmet. Herudover blev der i forbindelse med høringerne om midtvejsevalueringen af Erasmus+-programmet (2014-2020), der blev oprettet ved Europa-Parlamentets og Rådets forordning (EU) nr. 1288/2013 (3), og om det program, der skal erstatte dette program (4), konstateret et behov for kontinuitet i Erasmus+-programmets anvendelsesområde, arkitektur og gennemførelsesmekanismer. Samtidig blev der konstateret et behov for en række forbedringer, f.eks. at gøre Erasmus+-programmet mere inkluderende, enklere og lettere at håndtere for støttemodtagerne.
RÅDETS AFGØRELSE

af 19. oktober 2021

om udnævnelse af et medlem af og en suppleant til Det Rådgivende Udvalg for Koordinering af Sociale Sikringsordninger for Italien

(2021/C 427 I/03)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger (1), særlig artikel 75, og

ud fra følgende betragtninger:

(1) Rådet har ved afgørelse af 21. september 2020 (2) udnævnt medlemmerne af og suppleanterne til Det Rådgivende Udvalg for Koordinering af Sociale Sikringsordninger for perioden fra den 20. oktober 2020 til den 19. oktober 2025.

(2) Italiens regering har foretaget yderligere indstillinger til Rådet til to pladser, der skal besættes —

VEDTAGET DENNE AFGØRELSE:

Artikel 1 Følgende personer udnævnes til medlem af og suppleant til Det Rådgivende Udvalg for Koordinering af Sociale Sikringsordninger for perioden fra den 20. oktober 2020 til den 19. oktober 2025: I. REGERINGSREPRÆSENTANTER Land Medlemmer Suppleanter Italien Giovanni CALABRÒ Silvia BOLOGNINI

Artikel 2 Rådet vil senere udnævne de medlemmer og suppleanter, der endnu ikke er udpeget.

Artikel 3 Denne afgørelse træder i kraft på dagen for vedtagelsen.

Udfærdiget i Luxembourg, den 19. oktober 2021 På Rådets vegne G. DOVŽAN Formand

(1) EUT L 166 af 30.4.2004, s. 1.

(2) Rådets afgørelse af 21. september 2020 om udnævnelse af medlemmer af og suppleanter til Det Rådgivende Udvalg for Koordinering af Sociale Sikringsordninger (EUT C 315 I af 23.9.2020, s. 1).
(3)

EU og Egypten blev enige om, at gyldigheden af prioriteterne for partnerskabet mellem EU og Egypten bør forlænges som et retningsgivende dokument med henblik på konsolidering af partnerskabet, indtil der er vedtaget nye ajourførte prioriteter for partnerskabet.
(3)

EU og Libanon er via brevveksling nået til enighed om, at gyldigheden af prioriteterne for partnerskabet mellem EU og Libanon, herunder pagten, bør forlænges som retningsgivende dokumenter med henblik på konsolidering af deres partnerskab indtil vedtagelsen af nye ajourførte fælles dokumenter.
(5)

Associeringsrådet skal vedtage en afgørelse ved skriftlig procedure for at forlænge gyldigheden af prioriteterne for partnerskabet, indtil det vedtager nye ajourførte prioriteter for partnerskabet.
(8)

Efter anmodning fra flere ISO-medlemmer besluttede ISC, at der ud over ændringen af artikel 25 i ISA også er andre områder af ISA, der skal gøres til genstand for forhandlinger, navnlig formålene i artikel 1 i ISA, arbejdsprioriteterne for ISO i henhold til artikel 32, 33 og 34 i ISA og reglerne for udnævnelse af den administrerende direktør i artikel 23 i ISA.
(3)

EU og Tunesien er via brevveksling nået til enighed om, at gyldigheden af de strategiske prioriteter EU-Tunesien bør forlænges som et retningsgivende dokument med henblik på konsolidering af partnerskabet, indtil der er vedtaget nye ajourførte strategiske prioriteter.
(3)

EU og Jordan er via brevveksling nået til enighed om, at gyldigheden af prioriteterne for partnerskabet mellem EU og Jordan bør forlænges som et retningsgivende dokument med henblik på konsolidering af partnerskabet indtil vedtagelsen af nye ajourførte prioriteter for partnerskabet.
(2)

Det Internationale Sukkerråd (»ISC«), der er nedsat ved artikel 3 i ISA, er i henhold til ISA's artikel 45, stk. 2, beføjet til med kvalificeret flertal at forlænge ISA for yderligere perioder, der hver gang ikke må være på mere end to år. Siden dens indgåelse er ISA med regelmæssige mellemrum blevet forlænget med yderligere perioder af to år. ISA blev senest forlænget ved en beslutning truffet af ISC i juli 2019 og gælder indtil den 31. december 2021.
(9)

For at sikre den fortsatte anvendelse af afgørelse nr. 1/2016 og nr. 1/2018 er det nødvendigt at knytte dem til de overgangsregler, der har fundet anvendelse siden den 1. september 2021. Dette kræver, at der vedtages en afgørelse om ændring af protokol 3 ved at tilføje et tillæg B dertil, således at anlæggene omhandlet i afgørelse nr. 1/2016 og nr. 1/2018 fortsat kan bestå. Associeringsrådet agter at vedtage en sådan ændringsafgørelse. Den holdning, der skal indtages på Unionens vegne i Associeringsrådet, bør derfor fastlægges for så vidt angår ændringen af protokol 3.
(1)

Ved udtrædelsesaftalens artikel 164, stk. 5, litra d), tillægges Det Blandede Udvalg, der er nedsat ved nævnte aftales artikel 164, stk. 1, (»Det Blandede Udvalg«) beføjelser til at vedtage afgørelser om ændring af aftalen, forudsat at sådanne ændringer er nødvendige for at berigtige fejl, rette op på udeladelser eller andre mangler eller håndtere situationer, der ikke kunne forudses på tidspunktet for aftalens undertegnelse, og forudsat at sådanne afgørelser ikke ændrer de væsentlige elementer i aftalen. Afgørelser, der vedtages af Det Blandede Udvalg, er i henhold til udtrædelsesaftalens artikel 166, stk. 2, bindende for Unionen og Det Forenede Kongerige. Unionen og Det Forenede Kongerige er forpligtet til at gennemføre sådanne afgørelser, som har samme retsvirkning som udtrædelsesaftalen.
(4)

Den spanske regering har indstillet følgende repræsentanter for regionale myndigheder, der er politisk ansvarlige over for en valgt forsamling, som suppleanter til Regionsudvalget for den resterende del af mandatperioden, dvs. indtil den 25. januar 2025: José Francisco HERRERA ANTONAYA, Director General de Cooperación con el Estado y la Unión Europea, Comunidad de Madrid (generaldirektør for samarbejde med staten og Den Europæiske Union, den selvstyrende region Madrid) og Sergio PÉREZ GARCÍA, Director General de Acción Exterior, Gobierno de Navarra (generaldirektør for udenrigsanliggender, regionsregeringen i Navarra) —
a)

som medlem: — Guido CASTELLI, Assessore della Regione Marche (regional minister i regionen Marche), for den resterende del af mandatperioden, dvs. indtil den 25. januar 2025 — Michele EMILIANO, Presidente della Regione Puglia (formand for regionen Puglia), for den resterende del af mandatperioden, dvs. indtil den 25. januar 2025 — Eugenio GIANI, Presidente della Regione Toscana (formand for regionen Toscana), for den resterende del af mandatperioden, dvs. indtil den 25. januar 2025 — Arno KOMPATSCHER, Consigliere della Provincia autonoma di Bolzano — Presidente della Regione Trentino Alto-Adige e della Provincia autonoma di Bolzano (rådsmedlem i den selvstyrende provins Bolzano — formand for regionen Trentino Alto-Adige og for den selvstyrende provins Bolzano) (ændring af mandat), indtil den 31. oktober 2023 — Donatella TESEI, Presidente della Regione Umbria (formand for regionen Umbria), indtil den 31. oktober 2024 — Nicola ZINGARETTI, Presidente della Regione Lazio (formand for regionen Lazio), indtil den 31. marts 2023 og
(2)

Kommissionen forpligtede sig i sin meddelelse »En jord til bord-strategi for et fair, sundt og miljøvenligt fødevaresystem« (1) af 20. maj 2020 til at intensivere sin koordinering af et fælles europæisk beredskab over for kriser, der påvirker eller truer med at påvirke hele fødevaresystemet i Unionen eller en del heraf, eller som truer med at bringe fødevaresikkerheden i Unionen i fare. I overensstemmelse med meddelelsens foranstaltning 2 skal Kommissionen udarbejde en beredskabsplan, som skal sikre forsyningen af og adgangen til fødevarer.
(2)

I 2007 blev der udviklet en elektronisk mekanisme til indberetning af støjdata for at opfylde rapporteringskravene i direktiv 2002/49/EF, nemlig Det Europæiske Miljøagenturs infrastruktur til støtte og forbedring af data- og informationsstrømme (»Reportnet«). Reportnet er blevet ajourført og finpudset af Kommissionen med bistand fra Det Europæiske Miljøagentur i samarbejde med medlemsstaterne. Det skal være en del af ESDIN, »European Spatial Data Infrastructure«, som gør det muligt at udveksle geografisk information mellem organisationer i den offentlige sektor, lette offentlighedens adgang til geografisk information i hele Europa og understøtte politikfastlæggelsen på tværs af grænserne. Det finder anvendelse på alle geografiske data under anvendelsesområdet for Europa-Parlamentets og Rådets direktiv 2007/2/EF (3), som fastsætter krav om indberetning og dataudveksling mellem offentlige myndigheder ved hjælp af en dertil egnet infrastruktur. Reportnet er derfor blevet videreudviklet for også at opfylde disse krav.
(2)

Den 10. august 2021 underrettede Kommissionen i overensstemmelse med artikel 6, stk. 4, i forordning (EU) 2019/788 initiativtagergruppen om, at det var dens vurdering, at registreringskravene i artikel 6, stk. 3, litra a), d) og e), i nævnte forordning var opfyldt, og at kravet i artikel 6, stk. 3, litra b), ikke fandt anvendelse. Dog angav Kommissionen også, at de på baggrund af teksten i forslaget til borgerinitiativet fra 11. juli 2021 ikke kunne konkludere, at initiativet i sin helhed opfyldte kravene i artikel 6, stk. 3, litra c). Kommissionen blev i forslaget bedt om, »at erklære en miljøkrise og dermed opfordre enhver til at træde ud af deres komfortzone og presse på for politiske ændringer, da målet er at tilpasse de enkelte politikker, så både miljømæssige og sociale faktorer inddrages på en mere helhedsorienteret måde«, uden at det blev angivet, hvilke EU-retsakter Kommissionen skulle foreslå. Kommissionen bad initiativtagerne om at revidere deres forslag ved at angive hvilken EU-retsakt, de bad Kommissionen om at foreslå, og ved at præcisere indholdet i denne (disse) retsakt(-er).
(5)

Handicapplatformen bør bidrage til at lette samarbejdet mellem Kommissionen og medlemsstaterne, når strategien for rettigheder for personer med handicap og konventionen gennemføres, samtidig med at deres respektive beføjelser respekteres fuldt ud. Den bør udgøre et forum for drøftelse af relevante politikudviklinger på handicapområdet, herunder udveksling af god praksis, og den bør afspejle mangfoldigheden af handicap.
Vidensnetværket og dets aktiviteter bør inddeles i to søjler, der skal udstikke rammerne for vidensnetværkets aktiviteter og fremme netværksbaserede udvekslinger i henhold til den enkelte søjles emneområde: kapacitetsopbygningssøjlen og forskningssøjlen. Kapacitetsopbygningssøjlen bør have til formål at samle, fremme og styrke kapacitetsopbygningsinitiativer, der er relevante for de interesserede parter på området for civilbeskyttelse og katastrofehåndtering, særligt med henblik på EU-mekanismen. Forskningssøjlen bør have til formål at samle den akademiske verden, fagfolk og beslutningstagere med henblik på et samarbejde på tværs af fag, sektorer og grænser om at anvende videnskabelig viden mere effektivt på katastroferisikostyring, navnlig forebyggelses- og beredskabsaktiviteter.
(1)

I henhold til artikel 300, stk. 2, i traktaten består Det Økonomiske og Sociale Udvalg af repræsentanter for arbejdsgiver- og arbejdstagerorganisationer og for organisationer for andre aktører, der er repræsentative for civilsamfundet, navnlig på det socioøkonomiske, borgerretlige, faglige og kulturelle område.
(96)

I henhold til konkursloven havde skifteretten i princippet mulighed for at afvise den foreslåede instruks til kurator. Afhængigt af de berørte kreditorers individuelle faktiske situation og legitime interesser og disse kreditorers og andre medlemmer af det kompetente organs erklæringer havde skifteretten i princippet mulighed for ikke at godkende instruksen, men selv at beslutte det videre forløb. I en situation, hvor alle kreditorerne i det kompetente organ anså det for at være i deres bedste økonomiske interesse at tillade, at NCHZ fortsatte driften, og hvor kurator gav udtryk for det samme synspunkt, taler den omstændighed, at retten delte denne opfattelse, imidlertid ikke for, at denne beslutning kunne tilregnes staten alene på grund af den bindende karakter af skifterettens kendelse. Der er i den foreliggende sag rigelig dokumentation, herunder positive synspunkter fra alle andre berørte aktører, for, at kreditorerne opfattede fortsættelsen af NCHZ's aktiviteter som værende i deres bedste interesse, og det er åbenbart, at skifteretten ved udøvelsen af sin rolle var forpligtet til at handle i NCHZ's kreditorers interesse. Der er derimod ikke noget som helst tegn på, at skifteretten ved at vedtage sin kendelse forfulgte noget mål for den slovakiske stat.
(2)

Formålet med lempelsesaftalen er på basis af gensidighed at lempe reglerne for udstedelse af visa til unionsborgere og statsborgere i Hviderusland (Belarus) til et forventet ophold på højst 90 dage inden for en periode på 180 dage. Lempelsesaftalen bidrager til at styrke mellemfolkelige kontakter og deling af værdier, herunder respekt for menneskerettighederne og de demokratiske principper.
(2)

Undertegnelsen af aftalen på Unionens vegne og den midlertidige anvendelse heraf berører ikke kompetencefordelingen mellem Unionen og dens medlemsstater. Denne afgørelse bør ikke fortolkes således, at den gør brug af Unionens mulighed for at udøve sin eksterne kompetence på områder, der er omfattet af aftalen, og som henhører under delt kompetence, i det omfang en sådan kompetence endnu ikke er udøvet internt af Unionen.
(6)

Den 9. september 2021 bemærkede Den Udenrigs- og Sikkerhedspolitiske Komité (PSC) ved forelæggelsen af 36. halvårlige rapport om operation EUFOR ALTHEA, at der fortsat er et presserende behov for at finde en løsning med henblik på at forbedre den operative kapacitet i Bosnien-Hercegovinas væbnede styrkers minerydningsbataljon. Med henblik herpå opfordrede PSC den højtstående repræsentant til at forelægge forslag til overvejelse, herunder forslag inden for rammerne af den europæiske fredsfacilitet.
(2)

I overensstemmelse med sektoraftalen skal deltagerne i arrangementet (»deltagerne«) vedtage ved skriftlig procedure en afgørelse, for at revidere sektoraftalen med det formål yderligere at styrke dens vilkår og betingelser med henblik på at bidrage til det fælles mål om at imødegå klimaændringer og fortsætte udfasningen af offentlig støtte til kulfyrede kraftværker.
(1)

Ved forordning (EU) 2021/953 fastlægges en ramme for udstedelse, kontrol og accept af interoperable covid-19-vaccinations-, test- og restitutionscertifikater (EU's digitale covidcertifikat) med det formål at gøre det lettere for indehaverne at udøve deres ret til fri bevægelighed under covid-19-pandemien. Nævnte forordning bidrager også til at lette den gradvise ophævelse af de restriktioner for den frie bevægelighed, der i overensstemmelse med EU-retten er indført af medlemsstaterne med henblik på at begrænse spredningen af sars-CoV-2, på en koordineret måde.